Document ID: /roh_data/filtered/fineweb-2-filterrobots_roh.jsonl.gz/74036

Ursin Widmer da Favugn è l'emprim manader dal post da cultura a Tavau. Suenter ina restructuraziun da la cultura a Tavauy, è ina gruppa da lavura d'experts vegnida a la conclusiun da crear in agen uffizi per la cultura. Suenter ina pausa pervi da la pandemia, duess a partir da l'entschatta da l'onn vegnir professiunalisada la cultura da Tavau.
Post central per tut las dumondas da cultura
La basa per la lavur furma la strategia da cultura elavurada. En in'emprima fasa duain enfin il 2026 vegnir rimnadas experientschas e natiralmain posiziunà la cultura. Ursin Widmer saja conscient ch'il post è er in lieu da cussegliaziun per tut las dumondas e ch'il spagat tranter la radiaziun internaziunala, per exempel d'in Museum Kirchner e l'impurtanza locala dal chor da jodlar, è grond. «Quai è exact quai che ma plascha» tradescha Widmer. Er è el persvas che sport, economia e cultura sa cumplementeschan a Tavau. E ch'il turissem profitescha da la cultura e viceversa saja uschè u uschia evident, resumescha Widmer sia lavur.